als_Latn dik_Latn sag_Latn
Do të jetë një Juve në mergjencë mbrojtjeje ajo që do të përballet në fundjavë me Kievon. Si Barzali ashtu edhe Kielini do të kenë nevojë për ndonjë ditë pushim, edhe pse nuk është asgjë e rëndë. Testeve që iu nënshtrua Kielini tregojnë për një dëmtim të lehtë në kofshën e majtë, por pushimi ka qënë i detyrueshëm. Edhe për Barzaljin bëhet fjalë për një dëmtim të lehtë në pulpë. Situata e Kielinit do të vlerësohet ditë pas dite, ndërkohë që është më pak shqetësuese situata e Barzalit, që gjithsesi nuk do të rrezikohet. Me pak fjalë, një problem më shumë për Konten që pikërisht tek mbrojtja ka diçka për të parë, janë të shumtë golat e pësuar në këtë fillim të 2014-s, dhe nga 18 të pësuar nëntë kanë ardhur nga topat e vendosur, aty ku Kielini është thuajse një siguri. Pa mbrojtësit titullarë Juventusi e ka patur të vështirë dhe tani edhe me Barzalin jo në formën më të mirë e ka akoma më të vështirë. Siç është thënë, kundër Kievos mbrojtja e Juventusit do të përbëhet nga Kaseres, Ogbona dhe Bonuçi. E njëjta që të shtunën pësoi gol në munutën e 94 nga Gomez. Konte shpreson që të rikuperojë Kielinin edhe për përballjen e Europa League kundër Trabzonspor. Për të mbyllur problemet shëndetësore ka ardhur edhe gripi që ka goditur Osvaldon. Por në sulm ka mjaftueshmëri lojtarësh.
Juve në emergjencë, Konte pa mbrojtje0
Share.
als_Latn als_Latn eng_Latn